́теся приле́жнѡ, ст҃і́и мч҃нцы, да бл҃гослови́тъ хрс̑то́съ бг҃ъ пома́занника своего̀, бл҃гочести́вѣйшаго госуда́ря імпера́тора нікола́я алеѯа́ндровича, ве́сь єгѡ̀ ца́рствующій до́мъ и всю̀ єгѡ̀ держа́ву, да утверди́тъ во ст҃ѣ́й свое́й правосла́внѣй цр҃кви живы́й ду́хъ пра́выя вѣ́ры и бл҃гоче́стія:да вся̂ ча̂да єя̀, ѿ суему́дрія и суевѣ́рія свободи́вшеся, дх҃омъ и и́стиною покланя́ются єму̀, и ѡ соблюде́ніи єгѡ̀ за́повѣдей усе́рднѡ потща́тся:да мы̀ всѝ въ ми́рѣ и бл҃гоче́стіи поживе́мъ въ настоя́щемъ вѣ́цѣ, и дости́гнемъ бл҃же́нныя вѣ́чныя жи́зни на нб҃сѝ, бл҃года́тію гдс̑а на́шегѡ іи҃са хрс̑та̀ єму́же подоба́етъ вся́кая сла́ва, че́сть и держа́ва, со ѻц҃е́мъ и ст҃ы́мъ дх҃омъ, ны́нѣ и при́снѡ и во вѣ́ки вѣкѡ́въ